Suid Afrikaanse Nuus Thread - Page 108 - Stormfront
10-03-2006, 04:28 AM #1071
Jammer minister, ons glo julle nie meer nie
MNR. CHARLES NQAKULA, minister van veiligheid en sekuriteit, het met die bekendmaking van die jaarlikse misdaadstatistieke misdaadvoos Suid-Afrikaners probeer wysmaak die land word al hoe veiliger en die toekoms lyk “rooskleurig” sover dit die bestryding van misdaad betref.
Aldus die minister het die voorkoms van misdaad die 11de agtereenvolgende jaar ’n beduidende daling getoon.
Dis ongelukkig nie wat die meeste Suid-Afrikaners in die land ervaar nie.
Suid-Afrikaners is boonop grootliks in die duister oor die presiese jongste misdaadsituasie omdat syfers net een keer per jaar bekend gemaak word – en wanneer dit soos nou gedoen word, bevat dit volgens die minister se eie erkenning nie die “skielike toename in misdaad die afgelope maande in veral Gauteng” nie.
Hoeveel waarde kan swart, bruin en wit misdaadvoos en -getraumatiseerde Suid-Afrikaners dus aan die maande oue eenmaal jaarlikse statistieke en die minister van veiligheid en sekuriteit se aansprake heg, in die lig van die volgende:
Vroeër vandeesmaand het die adjunkminister van veiligheid en sekuriteit, me. Susan Shabangu, ’n blatante leuen vertel deur te sê dat daar geen moratorium op misdaadstatistieke is nie. En dat enige lid van die publiek by sy of haar plaaslike polisiekantoor toegang daartoe het.
As die adjunkminister só ’n leuen kan vertel, hoeveel waarde moet aan haar departement se statistieke geheg word?
Twee weke gelede is ’n peiling gepubliseer wat wys 75% van stedelinge in Suid-Afrika voel onveilig in hul eie land weens misdaad. En 80% glo nie die misdaadsyfer neem af nie.
Dis tog seker nie om dowe neute nie? Dis omdat hul ervaring van wat gewone Suid-Afrikaners dag en nag beleef aan die hand van misdadigers, anders is as die prentjie wat die minister skilder.
Terwyl Nqakula probeer voorgee die land word ál veiliger en die toekoms lyk “rooskleurig” wat misdaad betref, het die ouditeur-generaal, mnr. Shauket Fakie, ’n ander prentjie geskilder oor wat in die departement van veiligheid en sekuriteit self aan die gang is.
Fakie het die departement getakel oor dié se gebrek aan beheer oor sy hulpbronne en operasionele bates.
Dit plaas verdere vrae oor die korrektheid, noukeurigheid en volledigheid van die misdaadstatistieke van ’n departement wat só slap en swak bedryf word.
Onlangs het Nqakula boonop sy eie onkunde óf gevoelloosheid óf rassisme rondom misdaad geopenbaar deur te sê dis net blankes wat kla oor misdaad en dat dié wat kla, uit die land moet padgee.
Derduisende Suid-Afrikaners rapporteer ook doodeenvoudig nie meer misdade nie omdat daar niks daaraan gedoen word óf oor die sloerende óf traak-my-nie-agtige manier waarop die indien van klagtes dikwels gehanteer word.
Sou hierdie ongerapporteerde misdade by behoorlike amptelike statistieke gevoeg word, sal die ware omvang van die skrikwekkende misdaadgolf in hierdie land duideliker blyk.
Nqakula en sy adjunkminister het net hulself te blameer dat hulle nie geglo word nie wanneer hulle aan die hand van hul saamgestelde statistieke probeer wys die land word ál veiliger en die toekoms lyk “rooskleurig” wat misdaad betref.
Hoogstens kan aan die hand van die verskafte statistieke gesê word dat misdade soos byvoorbeeld moord en verkragting op heeltemal te hoë vlakke gestabiliseer het. En dat die reuse-styging van 74% in byvoorbeeld transitorooftogte daarop dui dat iets radikaals gedoen sal moet word voordat Suid-Afrikaners sal glo die toekoms lyk “rooskleurig”.
Die minister moet ook weet dat ’n opdraande stryd vir hom en sy adjunkminister persoonlik voorlê om hul geloofwaardigheid in die oë van die publiek te herstel.
Een remedie sal wees as misdaadstatistieke weer gereeld bekend gemaak word. En dat statistieke deur ’n onafhanklike instansie geouditeer word.
Voordat die ouditeur-generaal nie in sy verslag kan uitwys dat die departement van veiligheid en sekuriteit se gebrek aan beheer oor sy hulpbronne en operasionele bates, reggestel is nie, sal enige statistieke in elk geval met ’n knypie sout geneem word.
Volksblad bedank laastens elke hardwerkende, pligsgetroue polisieman of -vrou – en daar is duisende – wat in uiters moeilike omstandighede hul werk pligsgetrou doen.
Hulle, soos die res van die land se inwoners, word egter gefaal deur ’n minister en sy adjunk vir wie ons sê: Jammer, ons glo julle nie meer nie.
10-03-2006, 04:49 AM #1072
OOS-KAAP: Vrou in Baaise strandgebied ontvoer en verkrag
PORT ELIZABETH. – Dieselfde dag dat die nuus bekend gemaak is dat die Oos-Kaap die hoogste groeisyfer in verkragtings in die land het, is ’n jong vrou in die strandgebied verkrag.
Die polisie het gister bekend gemaak dat verkragting in die Oos-Kaap die afgelope vyf jaar met 32,6% toegeneem het.
Die 20-jarige Baaise vrou het Woensdagaand omstreeks 23:00 in haar motor in Marine-rylaan saam met haar vriend (28) gesit toe twee gewapende mans hulle aangeval het.
Die rowers het die paartjie agter in die meisie se silwer Toyota Tazz gedwing en tot by ’n afgeleë gebied naby Pine Lodge in Noordhoek gery, waar die paartjie gedwing is om hul klere uit te trek.
Volgens die polisie is die vrou sowat vyf meter van die voertuig verkrag deur een van die rowers, terwyl die ander rower die man in die motor aangehou en met ’n pistool oor die kop geslaan het.
Ná die verkragting het die rower die man uit die motor gestamp. Die paartjie se klere is uit die voertuig gegooi en die rowers het in die motor weggejaag.
Die motor, met die nommerplaat DHP 167 EC en wit 13-duim-allooiwiele, word nog deur die polisie gesoek.
Die paartjie het kort voor die aanval in Marine-rylaan by Universiteit Motors in Admiraliteitsweg gestop om koeldrank en sjokolade by die kafee te koop.
Die eienaar van Universiteit Motors wat ’n oud-polisieman is, mnr. Christo Coetzee, het gesê ’n vermeende rower het Maandagaand omstreeks 21:00 met die kredietkaart van ’n man wat die naweek ontvoer is, probeer om meer as R1 000 se kruideniersware by dieselfde kafee te koop.
“Die kaart wou gelukkig nie werk nie en hy het net uitgeloop. Ek het met die eienaar van die kaart in verbinding getree,” het Coetzee gesê.
Die ontvoerde 32-jarige man het Saterdagoggend omstreeks 06:00 in Marine-rylaan in sy motor gesit toe rowers wat hulself as polisiebeamptes voorgedoen het, aan hom gesê het sy motor is as gesteel aangemeld.
“Hulle het soos regte polisiemanne gelyk en handradio’s by hulle gehad.
“Hulle het gesê ek moet hulle na die Mountweg-polisiekantoor vergesel,” het die man gesê.
Volgens hom het hy op die snelweg lont geruik toe die wit Toyota Tazz wat hy moes agtervolg het, nie by die Mountweg-afrit afgedraai het nie.
Die polisie ondersoek die moontlikheid dat die verkragting van die jong vrou met die man se ontvoering verband hou.
Intussen het mnr. Terry Herbst, DA-raadslid, ’n beroep op die burgemeester, me. Nondumiso Maphazi, gedoen om ’n dringende spitsberaad oor misdaad in die metro te hou.
10-04-2006, 03:44 AM #1073
Washington - Moordenaar van meisies het ander gemolesteer
Washington. – Die massa-moordenaar van Amish- meisies in die VSA se 20 jaar oue geheim is dat hy destyds twee jong meisies in sy familie gemolesteer het en vir twee jaar gedroom het om dit weer te doen.
Mnr. Charles Carl Roberts IV (32) het “God en homself gehaat” sedert die voortydige dood van sy eerste kind, Elise Victoria, nege jaar gelede.
Sy het net 20 min. gelewe en hy kon nooit daaroor kom nie. Al tien meisies wat hy op kort afstand in die kop geskiet het nadat hy hulle in die Amish-eenmanskool vasgebind het, was in die ouderdomsgroep wat sy dogtertjie sou wees as sy gelewe het.
En waarskynlik so oud soos die twee meisies wat hy twee dekades gelede gemolesteer het.
Dít het ook op ’n mediakonferensie gister in die dorp Nickel Mines in Pennsilvanië waar die skietery Maandagoggend plaasgevind het, aan die lig gekom Roberts was van plan om die tien meisies met hul rûe na hom teen houtborde te spalk en seksueel te molesteer.
Hy het reeds die oogboute teen die borde vasgesit en het 11 botteltjies jellie wat vir seksuele doeleindes gebruik word, gekoop en saamgebring.
Hy het ook beplan om 11 meisies gyselaar te hou. Dit blyk ’n negejarige meisie wat hy in sy selfgemaakte fort in die klaskamer aangehou het, het ontsnap toe hy die 15 seuns en die juffrou uitgestuur het. Sy het saam met haar boetie uitgeglip.
Die vyf meisies wat in die tragedie gesterf het, sluit die sussies, Mary-Liz (8) en Lina Miller (7), in. Die ander oorledenes is Marian Fisher (13), Anna-Mae Stoltzfus (12) en Naomi Rose Ebersole (7).
Die meisies wat steeds in ’n ernstige toestand is, is onderskeidelik 6, 13, 8, 11 en 8 jaar oud. Húl name is nie bekend gemaak nie.
Komm. Jeffrey Miller van die polisie het die inhoud van die selfmoordnota’s bekend gemaak wat Roberts Maandagoggend vir sy vrou gelos het. Daaruit blyk dit dat sy hele lewe verander het toe Elise dood is. Sy is naby hul mobiele huis in die Bart-woonbuurt begrawe. Roberts het nog drie kinders tussen die ouderdomme van 1 en 7. Die oudste is ook ’n meisie: omtrent dieselfde ouderdom as baie van sy slagoffers. Hy het ’n nota vir elk van hulle nagelaat waarin hy bloot skryf hulle is “goeie kinders”.
Sy vrou, Mary, was by ’n gebedsbyeenkoms van die Presbiteriaanse Kerk, genaamd “Moms in touch” wat vir kinders bid, toe Roberts sy arsenaal wapens in ’n geleende bakkie na die West Nickel Mines Amish-skooltjie aangery het. Hy het reeds op 22 September van die houtplate gekoop om die skool te verskans en die meisies aan vas te bind.
Die tweede verwysing in die nota is oor die twee meisies in die familie wat hy gemolesteer het.
Hy het die name vir sy vrou genoem toe hy 10 min. voor die skietery met haar oor die selfoon gepraat het.
Die polisie kon nie vasstel of dit gebeur het nie.
“Hy het geskryf hy kry die afgelope twee jaar weer drome dat hy weer kinders molesteer. Ons probeer die beeld skep van wat in sy kop aangegaan het,” het Miller gesê.
Die polisie het ’n lys in ’n skoolnotaboek in die bakkie gekry oor wat Roberts benodig vir sy beleg. Dit sluit wapens, ’n verkyker en hout in. Van die items soos die oogboute is afgemerk nadat hy dit gekoop het. Hy het selfs ekstra klere, toiletpapier en 600 patrone saamgeneem.
Miller sê daar is nog geen aanduiding dat enige van die kinders seksueel gemolesteer is nie. Die polisie was moontlik te vinnig, omdat hy vir ’n baie lang beleg beplan het. Hy het nooit die selfoon geantwoord toe die polisie met hom wou onderhandel nie en het binne sekondes begin skiet.
Die aanval was waarskynlik nie teen die Amish gemik nie, maar die skool was ’n maklike teiken.
10-04-2006, 04:12 AM #1074
Rektor in die hof oor bedrog en korrupsie
Vanderbijlpark. – Die gewese rektor van die Vaal-Universiteit van Tegnologie (VUT) het glo derduisende rande van die universiteit se geld aan sy vriende betaal wat “fiktiewe” veiligheidsmaatskappye besit het.
Mnr. Aubrey Mokadi (47), gewese rektor, staan tans in die streekhof tereg op verskeie aanklagte van bedrog en korrupsie wat sowat R400 000 beloop.
Mokadi word onder meer daarvan beskuldig dat hy die universiteit bedrieg het deur voor te gee mnre. Segoale Moena en R. Setlhare se veiligheidsmaatskappye is aangestel om hom en sy huis, Eagle’s Nest, in SW5 in Vanderbijlpark op te pas.
Hiervoor is Moena R72 000 en Setlhare R63 400 betaal.
Dit het glo later geblyk sowel Moena as Setlhare is vriende van Mokadi en dat nie een van hulle enige opleiding as veiligheidswagte gehad het of veiligheidsmaatskappye besit het nie.
Mokadi het glo gereeld die universiteit se tenderprosedure verontagsaam.
Hy het glo ook dié tersiêre instelling bedrieg deurdat hy ’n maatskappy, Inyomane Investments, op die been gebring het, dit op ene me. Martha Kole se naam geregistreer en voorgegee het dat konsultante (van dié maatskappy) werk vir die VUT gedoen het.
Vir hierdie “werk” het hy ’n tjek vir R77 520 aangevra wat glo aan hom oorbetaal is.
Mokadi het glo ook ’n boek, A portrait of governance in higher education, geskryf en die universiteit gedwing om die druk- en bemarkingskostes daarvan te betaal. Hy het glo valslik voorgegee dat dít deur die uitvoerende komitee van die VUT goedgekeur is.
Mokadi is in Julie ná ’n tugverhoor wat byna drie weke geduur het, afgedank nadat hy op 161 aanklagte van korrupsie, bedrog en wangedrag skuldig bevind is. Hy is ook sy professorskap ontneem.
Mokadi, wat steeds met die VUT se luukse Mercedes-Benz ry, is glo onlangs versoek om dié voertuig aan die VUT terug te gee.
As rektor het hy ’n jaarlikse salaris van R1,7 miljoen verdien.
Hy is op borgtog van R50 000 vrygelaat.
10-04-2006, 04:45 AM #1075
Sleutels soek toe verdagtes opgesluit moet word
DEWETSDORP. – Verdagtes wat Maandagaand weens diefstal in hegtenis geneem is, het voor dooiemansdeur te staan gekom, omdat die sleutel van die polisieselle op die dorp reeds maande lank weg is.
Supt. Sam Makhele, polisiewoordvoerder, sê altesaam vyf mans is Maandagaand in hegtenis geneem nadat hulle glo skape by ’n boer in die omgewing gesteel het.
By die polisieselle kon die verdagtes nie opgesluit word nie aangesien die sleutel reeds twee maande lank weg is. Die verdagtes is toe na Hobhouse gebring waar hulle agter slot en grendel geplaas is.
“ ’n Bestelling vir ’n nuwe sleutel is geplaas, maar toe die sleutel hier kom, het dit nie gepas nie. Ons moes toe ’n nuwe bestelling plaas. Die sleutel behoort in die loop van die week hier te wees.”
Makhele sê toe die sleutel in Augustus vermis geraak het, is die seldeure oopgebreek en die gevangenes na die naaste aanhoudingselle op Hobhouse gebring. Verdagtes wat die afgelope twee maande in hegtenis geneem is, is na polisieselle op Botshabelo, Hobhouse en Boithuso gebring.
’n Saak van diefstal word ook oor die vermiste sleutel ondersoek.
10-04-2006, 04:51 AM #1076
Polisievrou vas oor handeldryf in tik
KAAPSTAD. – ’n Lid van die polisie verskyn vandag in die hof in verband met handel in tik (metamfetamien) – die dodelike dwelm wat skoolkinders se lewens in die Wes-Kaap verwoes.
Die provinsiale kabinet gaan ook na verwagting vandag, in ’n poging om die houvas wat tik en ander dwelms op die provinsie het, op ’n vergadering bespreek.
Kommer oor die invloed van tik in veral gemeenskappe op die Kaapse Vlakte is gistermiddag deur verskeie politieke partye in die wetgewer geopper in ’n debat oor die nuutste misdaadstatistieke.
Die nasionale minister van veiligheid en sekuriteit, mnr. Charles Nqakula, het verlede week onder meer bekend gemaak dat dwelmverwante misdaad in die provinsie oor die afgelope vyf jaar met 159% toegeneem het. Gemeenskapsorganisasies om en in Kaapstad wat berading verskaf en behandelingsentrums het gister ’n donker prentjie geskets oor die omvang van die probleem.
Intussen verskyn ’n 25-jarige polisieklerk van Simonstad vandag in die Wynberg-landdroshof op ’n klag van handel in tik. ’n Manlike medebeskuldigde (36) verskyn op dieselfde klag.
Hulle is Maandagmiddag omstreeks 16:45 by die Kenilworth-inkopiesentrum in hegtenis geneem. Volgens insp. Bernadine Steyn het die polisie beslag gelê op 10 gram tik wat volgens haar ’n straatwaarde van sowat R5 000 het.
Luidens ’n verklaring deur die polisie is daar reeds begin met interne tugstappe wat tot die klerk se skorsing kan lei. Volgens die polisie is dit deel van sy veldtog om korrupsie binne die mag teen te werk.
Na verwagting gaan ’n gekoördineerde plan, met samewerking tussen onder andere die departemente van maatskaplike ontwikkeling, gemeenskapsveiligheid en gesondheid, uit vandag se kabinetsgesprek spruit.
Meer besonderhede hieroor sal moontlik môre deur die premier, mnr. Ebrahim Rasool, op ’n mediakonferensie bekend gemaak word.
Teen gister was dit uit navrae egter duidelik dat sodanige plan nog nie behoorlik deurgetrap en voorberei is nie.
Intussen het ouers van tikverslaafde kinders in Kaapstad wat gepaardgaande geweld vrees, gister aan Die Burger gesê dit is nie so eenvoudig om ’n beskermingsbevel teen hul kinders te kry nie.
’n Ma van Bishop Lavis wat anoniem wil bly het gesê sy sukkel reeds maande om ’n beskermingsbevel teen haar seun te kry. “Ek en my man het besluit om só ’n bevel te kry omdat ons agter geslote deure moet slaap om ons teen ons kind te beskerm. Tik maak hom mal. Hy dreig ons daagliks met die dood.
“Ek het, nadat ek ’n inligtingspamflet gekry het, ’n aansoek by die Bishop Lavis-landdroshof ingedien. Daar het ek myself teen ongeskikte personeel en baie rompslomp vasgeloop. Ek moes my na ’n senior landdros in Goodwood wend om diens te kry.
“Dit is vernederend genoeg om ’n bevel teen jou eie kind te kry. Nou moet ons nog met ongeskikte personeel ook cope,” het sy gesê.
Volgens nog ’n ma leef sy permanent in vrees. “Ek wil dringend ’n bevel teen my kind kry.
“Ek wil ook weet waarom dwelmhandelaars en -vervaardigers nie van moord aangekla kan word nie.
“Hulle maak my kind stadig maar seker dood en ek kan dalk ook nog mý lewe weens die dwelm verloor.”
Mnr. Grant Jardine, direkteur van die Kaapstadse Dwelmadviessentrum, het aan Die Burger gesê een van die redes vir toenemende verslawing is straks dat dwelms goedkoper raak. Verslaafdes raak ook jonger. Verlede jaar was altesaam 13% van ons kliënte jonger as 13. Twee derdes van kliënte is daar vir tik-behandeling – dit het die misbruik van dagga en Mandrax verbygesteek.”
Volgens Jardine is hul suksessyfer egter net sowat 55% – hulle meet dit aan kliënte se vermoë om minstens ses maande skoon te bly.
10-04-2006, 11:07 AM #1077
Geld net waar jy kyk toe polisie rowers by tolhek vang
Durban. – Geld net waar jy kyk: onder die sitplekke, tussen die sitplekke en onder armleunings.
Dít was die gesig wat ’n spesiale taakspan van die polisie begroet het toe hulle tientalle verdagtes aangekeer het vyf uur ná twee gewaagde transitorooftogte kort ná mekaar op die N2-hoofweg aan die KwaZulu-Natalse noordkus.
Komm. Jackie Selebi, nasionale polisiehoof, het lof uitgedeel vir dié arrestasies wat “ongetwyfeld die rug breek van ’n groot georganiseerde groep misdadige boewe”.
Teen gistermiddag het lede van operation Greed, taakspan teen transitorooftogte van KwaZulu-Natal se polisie-eenhede teen ernstige geweldsmisdaad, etlike van die 24 verdagtes reeds met ander rooftogte in onder meer die Oos-Kaap en die Durban-omgewing verbind.
’n Groot bedrag geld is gebuit toe dié groep eergisteraand op twee afsonderlike plekke op geldwaens van Fidelity Cash Management Services toegeslaan het.
In die proses is ’n veiligheidswag van ’n ander maatskappy doodgeskiet, ’n jong vrou gekaap en het twee polisiemanne ter nouernood ontkom.
’n Minibus met 14 rowers, wat die lede van operation Greed kort ná middernag eerste by die Umvoti-tolhek noord van Durban voorgekeer het, was vol geld wat inderhaas onder en tussen sitplekke ingedruk is, het dir. Johan Booysen, provinsiale bevelvoerder van die eenhede teen ernstige geweldsmisdaad, gesê.
Nog tien rowers is aangekeer toe hulle in drie motors by dié tolhek opgedaag het. Buiten sakke en kiste vol geld, het die polisie beslag gelê op drie aanvalsgewere, vier handwapens en ’n hoeksnyer.
Die bende het eergisteraand omstreeks 19:00 sowat 15 km noord van Mtubatuba van agter met ’n motor teen ’n Fidelity-geldwa gebots en dit laat omslaan.
Die geldwa se dak is met ’n hoeksnyer oopgemaak en die brandkas daarna met ’n breekyster oopgedwing.
Twee polisiemanne van KwaMsane se patrollievoertuig is vol gate geskiet toe hulle stilgehou het by wat hulle gereken het ’n ongelukstoneel was, het kapt. Jabulani Mdletshe, polisiewoordvoerder, gesê.
Kort daarna het transitorowers sowat 30 km van die eerste rooftog by Penicuik noord van Richardsbaai teen nog ’n Fidelity-geldwa gebots. Hulle kon dié geldwa nie binnedring nie.
10-04-2006, 11:08 AM #1078
Pta-man skiet hom in gesig in gyseldrama
'n Bejaarde man van Pretoria is in 'n bedenklike toestand in die hospitaal nadat hy homself in die gesig geskiet het in 'n gyselaardrama.
Die 78-jarige man van Waverley was vroeër vangoggend in 'n argument met sy vrou (59) betrokke.
Volgens die polisie het die argument handuit geruk en die vrou het die paniekknoppie van hul veiligheidsmaatskappy gedruk. "Die man het verskeie skote op haar gevuur en haar in die rug getref terwyl sy uit die huis gevlug het.
"Die veiligheidsmaatskappy het op die toneel aangekom en die man het op hulle ook losgebrand," het insp. Katlego Mogale gesê.
Die polisie het op die toneel aangekom en daarin geslaag om die vrou in die egpaar se motor te laai, deur die hek te jaag en haar in veiligheid te bring, berig Sapa.
Die polisie het probeer om met die man te onderhandel, maar kon nie daarin slaag om die situasie te ontlont nie.
'n Polisie-eenheid het die huis bestorm, waarop die man homself in die gesig geskiet het. Hy is in 'n bedenklike toestand in die hospitaal en sy vrou is ernstig, maar stabiel.
Daar is nog nie duidelikheid waaroor die egpaar geargumenteer het nie.
10-05-2006, 05:08 AM #1079
Bejaarde dood ná skietdrama in Pta
Die lemmetjiesdraad en mure wat aanvallers buite moet hou, was gisteroggend nutteloos toe ’n Pretoriase vrou in haar voortuin deur haar man geskiet is.
Chaos het in Darlingstraat in Waverley uitgebars toe die 78-jarige mnr. George du Preez op sy vrou, Mari (59), begin skiet het.
Me. Du Preez is in die bolyf getref. Haar toestand is stabiel.
Haar man het homself ’n ruk later in die huis in sy kop geskiet. Hy is in die hospitaal dood.
Mnr. Francois Maritz, wat oorkant die egpaar woon, was in sy oprit toe ’n veiligheidswag van ’n veiligheidsmaatskappy aangejaag gekom en voor die huis stilgehou het. Me. Du Preez het vermoedelik die paniekknoppie gedruk.
“Ek het gesien die oubaas loop uit met ’n wapen in sy hand,” het Maritz gesê.
Die veiligheidswag het uit sy bakkie geklim en Du Preez het ’n skoot deur sy voorruit geskiet.
Die veiligheidswag moes inderhaas skuiling soek.
Maritz wou self die vrou gaan help, maar moes óók koes toe Du Preez ook op hóm skiet.
Du Preez het geskreeu hy gaan sy vrou skiet as sy in haar motor klim. Sy het probeer weghardloop en het agter haar motor geval, waarna Du Preez haar in die bolyf geskiet het, het Maritz gesê.
Maritz se pa, Frans, het vir me. Du Preez geskreeu om – as sy kan – agter haar motor te skuil. “Sy’t geluister en tussen die muur en die kar weggekruip.
“Sy het aangehou vra of ons haar nie kan help nie en ek het aanhou skreeu sy moet net plat bly sit,” het Maritz sr. gesê.
Du Preez is terug in sy huis in en die polisie was kort daarna op die toneel. Insp. Katlego Mogale, polisiewoordvoerder, het gesê lede van die polisie se intervensie-eenheid en gyselaaronderhandelaars was by die huis, maar Du Preez het homself kort daarna in die kop geskiet.
Die egpaar was glo kort tevore in ’n rusie betrokke.
Die polisie moes ’n stuk van die tuinmuur afbreek om by die erf in te kom. Die motorhek was met ’n groot slot gesluit. Hulle het me. Du Preez se motor, wat steeds in die oprit gestaan het, gebruik om die hek oop te stamp en haar by ’n hospitaal te kry.
“Toe hy (Du Preez) hier voor die kar was, was hy soos ’n besetene – jy kon dit in sy gesig sien,” het Maritz sr. gesê. )
10-05-2006, 05:13 AM #1080
Soldaat skiet paartjie, homself by Tempe-basis
'n Soldaat by die Tempe-weermagbasis in Bloemfontein het 'n paartjie vanoggend by die basis se hoofingang doodgeskiet.
Volgens supt. Sam Makhele het die soldaat 'n man en 'n vrou doodgeskiet wat in 'n motor voor die ingang gesit het, berig Sapa.
Hy is dood toe hy homself daarna geskiet het.
'n Hekwag is in 'n ernstige toestand in 'n hospitaal nadat hy ook raakgeskiet is.
Dit is nog nie bekend wat die motief vir die skietery was nie.
Page generated in 0.27417 seconds with 15 queries